### 16.    Ændring af praksis for behandling af dispensationer om helårsbenyttelse af sommerhuse

**Åbent**

Sagsnr.: 326-2015-20284       J.nr.: 01.07.04           Dokumentnr.:
326-2021-145251

**Sagstype**

Beslutning.

**Resume og sagens baggrund**

På baggrund af erfaring efter den nye planlov blev
vedtaget har Borgerservice arbejdet på at gøre det mere smidigt og hurtigere
for borgerne at søge om dispensation til helårsbenyttelse af sommerhus. Det har
indtil nu resulteret i at borgerne kan ansøge via en selvbetjeningsløsning og
Borgerservice anmoder hermed udvalget om ændrede delegering af
beslutningskompetencen jf. det gældende administrationsgrundlag, til at
Borgerservice rent administrativt kan træffe afgørelser på udvalgets vegne, for
derved at afkorte sagsbehandlingstiden.

**Indstillinger**

Chefen for
borgerserviceområdet indstiller, at der ændres idelegeringen af beslutningskompetencen, således, at
Borgerservice rent administrativt kan træffe afgørelser på udvalgets vegne.

**Behandling**

Teknik- og Miljøudvalget.

**Sagsfremstilling**

Vejledning om administration af regler om helårsbeboelse
i sommerhuse af den 20. juni 2017 blev forelagt og godkendt af
Kommunalbestyrelsen den 30. august 2017. Bortset fra én enkelt undtagelser, så
bliver alle ansøgninger om dispensation til helårsbenyttelse af sommerhus
behandlet af Teknik- og Miljøudvalget. Undtagelsen for reglen er, at
administrationen har bemyndigelse til, at dispensere for ejere der gerne
vil bo hele året i deres sommerhus på Sejerø og [adresse].

For at give sommerhusejerne hurtigere afklaring på
deres ansøgninger om dispensation til helårsbenyttelse af sommerhus,
anmoder administrationen i Borgerservice om at få yderligere beføjelse til at
træffe afgørelser på vegne at Teknik- og Miljøudvalget.

Der er ikke tale om en lempelse af planlovens
bestemmelser omkring helårsbenyttelse, men at administrationen kan afgøre
nogle af sagerne jf. administrationsgrundlaget uden at sagerne
skal foreligges Teknik- og Miljøudvalget, hvilket vil reducere sagsbehandlingstiden
og derved give ansøger hurtigere svar.

Administrationen har allerede bemyndigelse at
dispensere for ejere der gerne vil bo hele året i deres sommerhus på
Sejerø og [adresse].

Der indstilles til, at administrationen bemyndiges til
fremover at kunne give dispensation i nedenstående situationer. Ansøgninger som
administrationen vurderer ikke opfylder betingelserne for dispensation, vil
fortsat blive forlagt TMU med en anbefaling om afslag.

**Der anmodes om overdragelse af
bemyndigelse fra udvalg til administrationen i følgende situationer**

·
Ejeren står i en uafklaret
boligsituation, og har behov for dispensation for den aktuelle vinter.

·
Ejeren er uden helårsbolig
og har ejet sommerhuset i minimum 1 år og bliver pensionist inden næste
vinterperiode.

·
Ejeren er uden helårsbolig
og er pensionist men mangler at eje sommerhuset i 1 år.

·
Ejeren bor lovligt i et
sommerhus pga. pensionistreglen og køber et nyt sommerhus men mangler 1 års ejerskab,
før det er lovligt at bo der hele året.

·
Ejeren af et sommerhus på
Sejerø eller [adresse], vil gerne udleje sommerhuset til helårsbeboelse.

·
Ejeren havde dispensation
sidste år på grund af uafklaret boligsituation og byggeri af ny helårsbolig
trækker ud, så der er behov for yderligere dispensation. (med dokumentation på
at byggeriet trækker ud)

**Nedenstående situationer vil fortsat
skulle afgøres af Teknik- og Miljøudvalget**

·
Anmodning om permanent
dispensation med eller uden lægeerklæring.

·
Anmodning om dispensation
der er længere end én vinterperiode på 4 måneder.

·
Anmodning om forlængelse af
dispensation fra sidste år.

·
Anmodning om at overføre en
permanent dispensation til et andet sommerhus, når dispensationen er tildelt på
baggrund af en lægelig udtalelse om at det kun er i sommerhuset borgeren kan få
en rimelig tilværelse.

·
Diverse sager som ikke er
indbefattet af den bemyndigelse der er givet til administrationen